Document ID: 31976R0410

ΚΑΝΟΝΙΣΜΟΣ (ΕΟΚ) αριθ. 410/76 ΤΗΣ ΕΠΙΤΡΟΠΗΣ της 23ης Φεβρουαρίου 1976 περί καθορισμού των μεγίστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 "περί δημιουργίας κοινής οργανώσεως αγοράς στον τομέα του ακατέργαστου καπνού"(1), όπως ετροποποιήθη τελευταία από την πράξη προσχωρήσεως(2) και ιδίως το άρθρο 3 παράγραφος 3 πρώτο εδάφιο και το άρθρο 7 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1726/70 της Επιτροπής της 25ης Αυγούστου 1970 "περί των λεπτομερειών χορηγήσεως της πριμοδοτήσεως του καπνού σε φύλλα"(3), όπως ετροποποιήθη τελευταία από τον κανονισμό (ΕΟΚ) αριθ. 408/76(4), καθορίζει διοικητικό έλεγχο κατά την εμπορική επεξεργασία του καπνού για τον οποίο ζητείται πριμοδότηση- ότι ο εν λόγω έλεγχος έχει ως σκοπό, κυρίως, να εκτιμήσει εάν ορισμένη ποσότητα δεματοποιημένου καπνού ανταποκρίνεται πλήρως στην ποσότητα καπνού σε φύλλα από την οποία προέρχεται, λαμβανομένων υπόψη των απωλειών βάρους των θεωρουμένων ως κανονικών οι οποίες προκύπτουν κατά την διάρκεια των εργασιών της εμπορικής επεξεργασίας και συσκευασίας-
ότι οι απώλειες βάρους επέρχονται κυρίως από τη μείωση του ποσοστού υγρασίας και τις απώλειες ύλης που προκύπτουν κατά τις εργασίες της εμπορικής επεξεργασίας και συσκευασίας- ότι οι απώλειες αυτές βάρους διαφέρουν κατά ποικιλία και κυρίως αναλόγως των μεθόδων αποξηράνσεως κα προετοιμασίας των φύλλων-
ότι οι εν λόγω απώλειες πρέπει να εκτιμώνται εξ ίσου για τον έλεγχο του καπνού σε φύλλα που αγοράζεται από τους οργανισμούς παρεμβάσεως και υποβάλλεται στις εργασίες εμπορικής επεξεργασίας και συσκευασίας διά συμβάσεων των οποίων οι λεπτομέρειες καθορίζονται από τον κανονισμό (ΕΟΚ) αριθ. 2603/71(5), όπως ετροποποιήθη τελευταία από τον κανονισμό (ΕΟΚ) αριθ. 773/75(6)-
ότι αυτές οι απώλειες βάρους πρέπει να εκτιμώνται επί τη βάσει του καθαρού βάρους του καπνού σε φύλλα και δεματοποιημένου καπνού που καθορίζεται στο άρθρο 11 του κανονισμού (ΕΟΚ) αριθ. 1726/70 και στο άρθρο 6 του κανονισμού (ΕΟΚ) αριθ. 1727/70 της Επιτροπής της 25ης Αυγούστου 1970 "περί των λεπτομερειών της παρεμβάσεως στον τομέα του ακατέργαστου καπνού"(7), όπως ετροποποιήθη τελευταία από τον κανονισμό (ΕΟΚ) αριθ. 408/76-
ότι προς εξασφάλιση της ομοιομόρφου εφαρμογής των διατάξεων που αφορούν τις εργασίες εμπορικής επεξεργασίας και συσκευασίας του καπνού είναι αναγκαίο να καθορισθεί για κάθε ποικιλία κοινοτικού καπνού ένα μέγιστο ποσοστό απωλειών βάρους αποδεκτού κατά την διάρκεια αυτών των εργασιών-
ότι εν όψει των συμπληρωματικών απωλειών που συνεπάγεται η εργασία της απομισχώσεως ενδείκνυται να προσαυξηθεί το ποσοστό αυτό κατά αντίστοιχο ποσό για τα καπνά εκείνα που έχουν υποβληθεί στις εργασίες αυτές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι μέγιστες αποδεκτές απώλειες βάρους κατά την επαλήθευση της αντιστοιχίας των ποσοτήτων του καπνού που τίθενται υπό τον έλεγχο, ο οποίος προβλέπεται από τον κανονισμό (ΕΟΚ) αριθ. 1726/70 και εκείνες που προκύπτουν από τον έλεγχο αυτό εκπεφρασμένες σε ποσοστό καθαρού βάρους καπνού σε φύλλα που έχει τεθεί υπό έλεγχο, καθορίζονται στο παράρτημα στήλη 3.
2. Οι απώλειες βάρους νοούνται επί του καθαρού βάρους του καπνού σε φύλλα και δεματοποιημένου καπνού που καθορίζεται στο άρθρο 11 του κανονισμού (ΕΟΚ) αριθ. 1726/70 και στο άρθρο 6 του κανονισμού (ΕΟΚ) αριθ. 1727/70.
Άρθρο 2
Ο παρών κανονισμός εφαρμόζεται από της εσοδείας 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 23 Φεβρουαρίου 1976.

Labels: 7
3
17